Vigtigt om kvalitet - Værløse - Royal - Collection
Vigtig viden om kvalitet
Polstring og stof:
Polstring og stof bør være "ØKO-TEX 100" mærket. Så kan du være sikker på, at produktet overholder de strengeste miljøkrav og ikke frigiver sundhedsskadelige stoffer, der bl.a. er farlige at indånde og kan give hud-irritation.
Kantforstærkning:
Moderne madrasser bør have en kantforstærkning. Det sikrer én stor, jævn liggeflade, når der ligger to madrasser i en seng. Det mindsker også slid på syningerne på kanterne af madrassen og gør "ind- & udstigningen" af madrassen langt mere nem og behagelig.
Fjedermadras:
Hvis der er fjedre i madrassen, bør de være olie-behandlet og dobbelthærdet. Det sikrer lang levetid og en knirkefri madras. En nem lille test er, at fjederen ikke er oliehærdet, hvis du kan ændre dens konstruktion ved at trykke den sammen med hænderne.
Pocketfjedre:
Hvis du vælger en madras med pocketfjedre, må hver enkelt fjeder ikke være låst sammen af nylon- eller metalclips. Det er netop pocketfjedrenes styrke, at hver fjeder kan arbejde uafhængigt af hinanden.
Polsterskum:
Hvis du vælger en madras med polsterskum, så forlang koldskum - minimum 25 mm. Koldskum ånder godt, har en høj svedtranspiration, god genrejsningsevne og er brandhæmmende. Du kan kende koldskum på dens mærkbare bæreevne.
Latex-madras:
Hvis du vælger en madras med latex, så forlang ØKO-TEX 100 AIR-Latex.
Modsat traditionel latex "ånder" ØKO-TEX 100 AIR-Latex gennem millionvis af små huller. Ventilationshullerne lukker ikke ved belastning og sikrer en behagelig og tempereret liggekomfort.
Hvis du vælger en vendbar springmadras, skal den have samme hårdhed på begge sider. På den måde får ryggen samme optimale støtte hver nat. Den bør også være forsynet med bærelommer i stedet for traditionelle stof håndtag - bærelommer har en længere holdbarhed og sikrer nem vending af din madras i mange år frem i tiden.